[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Ekrankopio de la rekta dissendo de la venka festparolado de Tsai Ing-wen."}, {"text_idx": "#000006", "text": "Noto: Tiu artikolo estis unue verkita de Pei-ju Teng kaj publikigita [en] en la retejo Hong Kong Free Press la 11-an de januaro 2020. G\u0302i estis reprenita de Global Voices kadre de interkonsento pri disdonado de enhavoj."}, {"text_idx": "#000007", "text": "La tajvana prezidantino, Tsai Ing-wen, gajnis la prezidentan baloton kun pli ol 8,1 milionoj da voc\u0302donoj, rekorda nombro, kaj grandege superis sian rivalon Pekin-favoran, Han Kuo-yu."}, {"text_idx": "#000008", "text": "\u201cTajvano montris al la tuta mondo, ke ni s\u0302ategas nian vivmanieron, liberan kaj demokratian\u201d, deklaris Tsai Ing-wen dum gazetar-konferenco, sabaton la 11-an de januaro je la 9 ptm, kiam s\u0302i anoncis sian venkon."}, {"text_idx": "#000009", "text": "Amaso de g\u0302ojegaj subtenantoj venis al la centra oficejo de la Demokratika Progresema Partio (DPP) kaj lau\u0306te esprimis sian g\u0302ojon kiam Tsai Ing-wen supreniris la podion por alparoli j\u0302urnalistojn."}, {"text_idx": "#000010", "text": "Okazis ke Tsai forte avancis sian c\u0302efan kontrau\u0306ulon Han Kuo-yu de la Kuomintanga Partio (KMT) jam je la fermado de la baloto je la kvara horo tage sabate."}, {"text_idx": "#000011", "text": "La finaj rezultoj montras, ke Tsai Ing-wen ricevis 8,17 milionojn da voc\u0302donoj, t.e. 57 %, kontrau\u0306 39% por Han Kuo-yu kun 5,52 milionoj da voc\u0302oj."}, {"text_idx": "#000012", "text": "Rezultoj de la 3 kandidatoj. El la tvitera konto de HKFP."}, {"text_idx": "#000013", "text": "Pli ol 14 milionoj da elektantoj partoprenis la baloton, do 74,1 % de la civitanoj, t.e. c\u0302irkau\u0306 8 % pli ol en 2016, sed malpli ol la procento de la unuaj demokratiaj balotoj en la lando."}, {"text_idx": "#000014", "text": "El la 113 seg\u0302oj de la leg\u0302odona Yuan [fr], la Demokratia Progresema Partio konservis la plimulton kun 61 seg\u0302oj, ec\u0302 se la distanco iomete reduktig\u0302is kompare al 68 seg\u0302oj en 2016. La Kuomintango gajnis tri seg\u0302ojn, kreskiginte sian c\u0302eeston de 35 al 38."}, {"text_idx": "#000015", "text": "En siaj unuaj deklaroj la prezidantino Tsai Ing-wen dankis siajn subtenantojn kaj incitis ilin formeti la politikajn malsimilaj\u0302ojn por akcepti la oponantojn \u201csub la flago de demokratio\u201d."}, {"text_idx": "#000016", "text": "I want to once again call upon Beijing authorities to remind them that peace, clarity, democracy and dialogue are key to positive cross-strait interactions and long-term development. I also hope that Beijing authorities understand that democratic Taiwan and our democratically-elected government will not concede to threats and intimidation."}, {"text_idx": "#000017", "text": "Mi s\u0302atus plian fojon memorigi al la pekinaj au\u0306toritatoj, ke paco, travidebleco, demokratio kaj dialogo estas la s\u0302losiloj por la disvolvado de pozitivaj kaj longtempaj rilatoj inter la du bordoj de la markolo. Mi ankau\u0306 esperas, ke la pekinaj au\u0306toritatoj komprenas, ke Tajvano kaj g\u0302ia demokratie elektita registaro ne cedos al minacoj kaj timigoj."}, {"text_idx": "#000018", "text": "C\u0302irkau\u0306 la 20-a kaj 45 minutoj, Hankuo-yu anoncis sian malvenkon en Kaoshiung \u2013 kie li estas urbestro \u2013 antau\u0306 amaso da subtenantoj kiuj esprimis sian elrevig\u0302on pro la balota malvenko de ilia kandidato."}, {"text_idx": "#000019", "text": "\u201cMi jam telefonis al la prezidantino Tsai Ing-wen por gratuli s\u0302in pri s\u0302ia venko\u201d, deklaris Han Kuo-Yu. Li aldonis, ke li ne sufic\u0302e klopodis dum la balota kampanjo kaj ne sukcesis respondi al la atendoj de siaj subtenantoj."}, {"text_idx": "#000020", "text": "Huan Kuo-yu anoncis, ke li revenos al la urba ofico de Kaoshiung venontan lundon kaj reprenos sian laboron de urbestro. Tamen li devas ankau\u0306 alfronti petskribon verkitan lastan decembron de civilaj grupoj kaj de la Partio favore al sendependeco \u53f0\u7063\u57fa\u9032\u9ee8 (Partio por Tajvana s\u0302tatkonstruo), kiu postulas lian eksig\u0302on."}, {"text_idx": "#000021", "text": "Reage al la rezultoj de la baloto, la Kuomintanga prezidanto, Wu Den-yih, anoncis [en] sian venontan demision kaj ankau\u0306 tiun de la 11 c\u0302efaj KMT respondeculoj, inkluzive de la vic-prezidantoj kaj g\u0302enerala sekretario de la partio, dum la centra konstanta komitato de la partio kiu kunsidos venontan semajnon."}, {"text_idx": "#000022", "text": "Plej novaj artikoloj pri Orienta Azio"}, {"text_idx": "#000023", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000025", "text": "La batalo pri c\u0302ifromonaj revoj en Mjanmao"}, {"text_idx": "#000029", "text": "Retpos\u0302to (ne estos publikigata) (deviga)"}, {"text_idx": "#000030", "text": "Aboni komentojn de c\u0302i tiu artikolo per retpos\u0302to"}, {"text_idx": "#000031", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000032", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000033", "text": "Speciala danko al niaj multaj subtenantoj"}]